**Programforandringer**

**Forslag til forandringer i kapittelet om utdanning**

1. Linje 536: Det er en forutsetning at de nasjonale prøvene skal fungere som pedagogiske verktøy som forbedrer skolen og undervisningen.

2. l 532-534: Vi vil oppdatere eksamensformer og vurderingsformer. slik at det blir lagt mindre vekt på karaktersnittet på eksamen. Nye vurderingsformer må i større grad gjenspeile de arbeidsformene elevene kommer til å møte senere i utdanning og arbeidsliv.

3. Strykes 537- 538: Det er ikke alt i skolehverdagen som må bestemmes nasjonalt. Enten det gjelder skolemat, leksefri eller mobiltelefonbruk, løses dette best lokalt.

4. Erstatter Linje 537-538: All mobilbruk i undervisningssituasjonen skal ha en pedagogisk begrunnelse.

5. Linje 541: Lærere må ha et fast tilbud om relevant videreutdanning gjennom hele yrkeskarrieren og i alle deler av skolesystemet.

6. Linje 547: Det er viktig at elevene har forventninger til seg om nærvær, om å skape et godt skolemiljø, aktiv deltagelse samt god orden og oppførsel på skolen. Ansatte i skolen skal ha rett til informasjon om farlige og voldelige elever i tråd med skolens generelle plikt til å beskytte arbeidsro, trivsel og trygghet for elevene og skolen som arbeidsplass. Venstre vil derfor også evaluere virkningen av paragraf 9A i opplæringsloven i dialog med elevorganisasjonen og partene i skolen. På samme måte som helsevesenet har konkrete rutiner for å håndtere vold, mobbing og overgrep så må skolen ha det samme. Venstre kommer til å innføre krav om at alle skoleeiere innfører konkrete rutiner og varsling som beskytter elever og lærere i skolen.

7. L 554: Samtidig ser vi at skolen trenger et minstekrav for timer med undervisning i enkeltfag slik at elevene får den mengden av fagrettet undervisning de har krav på. Ledere i skolen skal ha en rolle der de arbeider tett med lærere og elever heller enn å være administratorer.

8. L 572: Der norsk, realfag, historie, samfunnsfag og engelsk er de naturlige kjernefagene.

9. L 579: Venstre mener det må finnes ulike løp med større fleksibilitet innen yrkesfag. YSK og 1+3 år på yrkesfaglig utdanning må inn som faste elementer i videregående

opplæring. På samme måte må fagbrev for voksne og samarbeidet med næringslivet styrkes for gi mer ny kvalifisert arbeidskraft.

10. Erstatter L 582-583: Fraværsreglementet fungerer godt og det er god fleksibilitet i systemet. Det er viktig at kontaktlærere og skoleledelse benytter seg av denne fleksibiliteten i møte med elevenes utfordringer. Vi vil sørge for tettere oppfølging av de sårbare elevene for å unngå at de får fravær og faller fra.

11. Linje 543: Flere lærere faller fra etter de første årene i yrket for å motarbeide dette vil vi satse på en mer praksisrettet lærerutdanning der studien legger mer vekt på praksis i skolen.

12. Linje 592: For at elevene skal få et faglig godt og tilpasset opplæringstilbud ønsker vi å vurdere en norm for antall lærer per elev i videregående skole.

13. Linje 547: Vi vil sikre åpenhet om læreres fagkompetanse ved hver enkelt skole og vi vil sørge for at eksisterende fagkompetanse hos skolens lærere tas i bruk til beste for elevene.

Forslag om endring (tilleggsforslag) i kapittel:

**Hvordan skrer vi alle muligheten til å leve trygge liv?**

Under: FRIHET OG TRYGGHET I NÆRE HELSETILBUD

s. 29, linje 842 – tilleggsforslag:

"Omskjæring av gutter under myndighetsalder og på ikke-medisinsk grunnlag tillates ikke."